คำแถลงนโยบาย

ของ

นายประสาร เหมราช

นายกองค์การบริหารส่วนตำบลไผ่ล้อม

แถลงต่อ

สภาองค์การบริหารส่วนตำบลไผ่ล้อม

วันจันทร์ที่ 10 มกราคม พ.ศ. 2565

**เรียน ท่านประธานสภาองค์การบริหารส่วนตำบลไผ่ล้อม และท่านสมาชิกสภาองค์การ**

**บริหารส่วนตำบลไผ่ล้อม ทุกท่าน**

ตามที่ได้มีการประกาศให้มีการเลือกตั้งสมาชิกสภาองค์การบริหารส่วนตำบลและ นายกองค์การบริหารส่วนตำบล เมื่อวันที่ 1 ตุลาคม 2564 ที่ผ่านมานั้น บัดนี้คณะกรรมการการเลือกตั้งได้ประกาศผลการเลือกตั้งนายกองค์การบริหารส่วนตำบลไผ่ล้อม แล้ว โดยกระผม นายประสาร เหมราช เป็นผู้ได้รับการเลือกตั้ง ให้เป็นนายกองค์การบริหารส่วนตำบลไผ่ล้อม นั้น

ตามพระราชบัญญัติสภาตำบลและองค์การบริหารส่วนตำบล พ.ศ. 2537 และ ที่แก้ไขเพิ่มเติมถึง (ฉบับที่ 7) พ.ศ. 2562 มาตรา 58/5 วรรคหนึ่งและวรรคสาม ได้กำหนดแนวทางปฏิบัติไว้ว่า ก่อนนายกองค์การบริหารส่วนตำบลเข้ารับหน้าที่ ให้ประธานสภาองค์การบริหารส่วนตำบล เรียกประชุมสภาองค์การบริหารส่วนตำบล เพื่อให้นายกองค์การบริหารส่วนตำบล แถลงนโยบายต่อสภาองค์การบริหารส่วนตำบล โดยไม่มีการลงมติ การแถลงนโยบายของนายกองค์การบริหารส่วนตำบล ให้กระทำโดยเปิดเผย โดยนายกองค์การบริหารส่วนตำบล ต้องจัดทำนโยบายเป็นลายลักษณ์อักษร แจกให้สมาชิกสภาองค์การบริหารส่วนตำบลทุกคนที่มาประชุมด้วย

ดังนั้น กระผม นายประสาร เหมราช นายกองค์การบริหารส่วนตำบลไผ่ล้อม จึงขอแถลงนโยบายการบริหารราชการ ขององค์การบริหารส่วนตำบลไผ่ล้อม โดยยึดหลักธรรมา ภิบาล (Dood Governance) และหลักวิธีการบริหารบ้านเมือง มาเป็นแนวทางในการบริหาร เพื่อให้เกิดประโยชน์สุข กับพี่น้องประชาชนชาวตำบลไผ่ล้อม จำนวน 5 ด้าน ดังนี้

1. **นโยบายด้านโครงสร้างพื้นฐาน** 
   1. สนับสนุนส่งเสริมและจัดให้มีระบบ การคมนาคม การขนส่ง ที่ดี โดยการก่อสร้าง ปรับปรุง และซ่อมแซม ถนน สะพาน ในพื้นที่ ตำบลไผ่ล้อม ให้สมบูรณ์แบบ เพื่อตอบสนองความต้องการของพี่น้องประชาชน

-2-

* 1. พัฒนาแหล่งน้ำเพื่อการอุปโภค การบริโภค การเกษตร อย่างเพียงพอและทั่วถึง เพื่อป้องกันและแก้ไขปัญหาภัยแล้ง
  2. สนับสนุนส่งเสริม ให้มีระบบไฟฟ้าสาธารณะ อย่างทั่วถึง เพื่อความปลอดภัยในชีวิต และทรัพย์สินของประชาชนชาวตำบลไผ่ล้อม
  3. สนับสนุนส่งเสริมการบูรณาการร่วมกับหน่วยงานที่เกี่ยวข้อง ในการพัฒนาเส้นทางคมนาคม พัฒนาระบบสาธารณูปโภค

1. **นโยบายด้านสิ่งแวดล้อม**
   1. สนับสนุนและส่งเสริม ปลูกฝังจิตสำนึกของประชาชนชาวตำบลไผ่ล้อม ในการร่วมกันอนุรักษ์ทรัพยากรธรรมชาติและสิ่งแวดล้อม
   2. ส่งเสริม สนับสนุนและผลักดัน ให้ชาวตำบลไผ่ล้อม มีการคัดแยกขยะอย่างเป็นรูปธรรม จริงจัง ครบทุกหลังคาเรือน
   3. ส่งเสริมรณรงค์การจัดการมลพิษต่าง ๆ รวมทั้งฝุ่นละออง ที่ส่งผลเสียต่อสุขภาพอนามัยของประชาชน
   4. ส่งเสริมรณรงค์ให้มีการประหยัดพลังงาน และแก้ไขปัญหาภาวะโลกร้อนในปัจจุบัน โดยส่งเสริมให้มีการปลูกต้นไม้ และเพิ่มพื้นที่สีเขียวให้มากที่สุด อย่างเป็นระบบ
   5. พัฒนาแหล่งน้ำลำคลองให้สะอาด ปราศจากน้ำเน่า น้ำเสีย และวัชพืช รณรงค์กำจัดผักตบชวาเพื่อนำพาให้คู คลอง ในตำบลไผ่ล้อม สวยงาม
2. **นโยบายด้านเศรษฐกิจ**
   1. ส่งเสริมให้ประชาชนชาวตำบลไผ่ล้อม น้อมนำเศรษฐกิจพอเพียง

มาเป็นแนวทางในการประกอบอาชีพ และดำเนินชีวิตประจำวัน

* 1. ส่งเสริมและสนับสนุน การพัฒนาสินค้า หนึ่งตำบลหนึ่งผลิตภัณฑ์ (OTOP) ในตำบลไผ่ล้อม และเพิ่มพูนทักษะฝีมือ เพื่อให้เป็นสินค้าที่มีคุณภาพ ขึ้นชื่อของตำบลไผ่ล้อม
  2. ส่งเสริม รณรงค์การเกษตรแบบผสมผสานและเกษตรอินทรีย์ เพื่อให้ผลผลิตทางการเกษตร ปลอดภัยจากสารเคมีและสารพิษ

-3-

1. **นโยบายด้านสังคมและการศึกษา**
   1. ส่งเสริมสนับสนุนให้มีการป้องกันควบคุมและบำบัดรักษาโรคต่าง ๆ โดยเฉพาะโรคโควิด-19 ที่กำลังระบาดอยู่ในขณะนี้ เพื่อประชาชนชาวตำบลไผ่ล้อมจะได้มีสุขภาพที่ดี
   2. ส่งเสริม สนับสนุนให้มีสถานที่ออกกำลังกายเพื่อประชาชนชาวตำบลไผ่ล้อม มีสุขภาพอนามัยที่แข็งแรง
   3. ส่งเสริมสนับสนุนงานด้านป้องกันและบรรเทาสาธารณภัย โดยจัดให้มีรถดับเพลิง จัดอบรมทบทวน อปพร. เพื่อให้พี่น้องชาวตำบลไผ่ล้อมได้ปลอดภัยจากเหตุการณ์เลวร้ายต่าง ๆ
   4. ส่งเสริมสนับสนุนกิจการด้านการสาธารณสุข เพื่อรองรับสังคมผู้สูงอายุในตำบลไผ่ล้อม
   5. ส่งเสริมสนับสนุนการกีฬาทุกประเภท ตลอดจนให้มีการแข่งขันกีฬา ทั้งในระดับประชาชน เด็ก เยาวชน และนักเรียน ในเขตพื้นที่ตำบลไผ่ล้อม
2. **นโยบายด้านการเมืองการบริหาร** 
   1. ส่งเสริมให้มีการใช้หลักธรรมาภิบาล มาเป็นแนวทางในการบริหารงาน เพื่อให้ประชาชนได้รับประโยชน์สูงสุด ข้าราชการ มีขวัญ กำลังใจที่ดี พร้อมปฏิบัติงานเพื่อองค์กร
   2. ส่งเสริมการมีส่วนร่วมของประชาชน ผู้นำชุมชน ผู้นำท้องถิ่น และกลุ่มองค์กรต่าง ๆ ให้ร่วมมือร่วมใจกัน ในการพัฒนาท้องถิ่น และส่งเสริมให้เกิดเครือข่ายต่าง ๆ เพื่อแก้ไขปัญหาในชุมชน
   3. ส่งเสริมให้มีการพัฒนาความรู้ความสามารถ และเพิ่มพูนทักษะ ประสบการณ์ ทั้งทางด้านวิชาการและเทคโนโลยี แก่บุคลากรในสังกัดองค์การบริหารส่วนตำบลไผ่ล้อม เพื่อให้สามารถปฏิบัติงานได้อย่างมีประสิทธิภาพ และทันต่อสถานการณ์
   4. ส่งเสริมให้ประชาชนตำบลไผ่ล้อม มีความรู้ในเรื่องการปกครองท้องถิ่น ประชาธิปไตย และบทบาทหน้าที่ของพลเมืองที่เกี่ยวกับการปกครองท้องถิ่น
   5. รณรงค์ ส่งเสริม การต่อต้านการทุจริต คอรัปชั่น ในทุกรูปแบบ ภายในองค์กร

-4-

ด้วยนโยบายที่ได้แถลงมาทั้ง 5 ด้านนี้ กระผมได้วิเคราะห์ค้นหาจุดอ่อน จุดแข็ง รวมถึงปัญหาอุปสรรคต่าง ๆ ในตำบลไผ่ล้อม และกรั่นกรองอย่างรอบครอบแล้ว จึงได้กำหนดขึ้นเป็นวิสัยทัศน์ ยุทธศาสตร์ และนำมาแถลงเป็นนโยบายในวันนี้ เพื่อใช้เป็นแนวทางในการบริหารราชการ ขององค์การบริหารส่วนตำบลไผ่ล้อม สืบต่อแต่นี้ไปเป็นระยะเวลา 4 ปี กระผมขอยืนยันว่า จะใช้หลักการบริหารโดยยึดหลัก ธรรมาภิบาล ประกอบด้วย หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบ หลักความคุ้มค่า และใช้หลักวิธีการบริหารกิจการบริหารบ้านเมืองที่ดี มาเป็นแนวทางในการบริหารงาน เพื่อให้เกิดประโยชน์สุขกับพี่น้องประชาชนชาวตำบลไผ่ล้อม ให้มากที่สุด และกระผมหวังว่าคงจะได้รับความร่วมมือร่วมใจ จากสภาองค์การบริหารส่วนตำบลไผ่ล้อม ข้าราชการ พนักงานในสังกัดองค์การบริหารส่วนตำบลไผ่ล้อม เพื่อผลักดันให้โครงการต่าง ๆ ที่จะเกิดขึ้น เกิดผลสัมฤทธิและบรรลุเป้าหมายตาม นโยบายดังกล่าว ต่อไป

สุดท้ายนี้ กระผมต้องขอขอบคุณท่านประธานสภาองค์การบริหารส่วนตำบลไผ่ล้อม และท่านสมาชิกสภาองค์การบริหารส่วนตำบลไผ่ล้อม ทุกท่าน ที่ได้ให้เกียรติรับฟังการแถลงนโยบายในวันนี้ กระผมหวังว่าจะได้รับความร่วมมือ ได้รับความไว้วางใจและสนับสนุนนโยบายต่าง ๆ ทั้ง 5 ด้านนี้ เพื่อให้เกิดประโยชน์สูงสุด กับพี่น้องประชาชนชาวตำบลไผ่ล้อม สืบต่อไป

ขอขอบคุณเป็นอย่างสูง

นายประสาร เหมราช

นายกองค์การบริหารส่วนตำบลไผ่ล้อม

**คำแถลงนโยบาย**

**ของ**

**นายประสาร เหมราช**

**นายกองค์การบริหารส่วนตำบลไผ่ล้อม**

**แถลงต่อ**

**สภาองค์การบริหารส่วนตำบลไผ่ล้อม**

**วันจันทร์ที่ 10 เดือน มกราคม พ.ศ. 2565**